ས་ལགས། དེའང་ཀུན་རྫོབ་བྱང་སེམས་སྙིང་རྗེ་དང༌། དོན་དམ་བྱང་སེམས་ཆོས་
ཐམས་ཅད་སྟོང་ཉིད་དུ་རྟོགས་པ་ལགས། དེ་གཉིས་གཉིས་ཀ་མེད་པར་རེ་རེས་སངས་
རྒྱས་མི་ཐོབ་གསུངས་པས། དེ་གཉིས་སྐྱེ་བའི་ཐབས་ལ་འབད། སྦྱང༌། བསྒོམ་དགོས་པ་
ཡིན་འདུག །འོ་ཆོས་ཐམས་ཅད་ཀྱི་དོན་རྩ་གསུམ་པོ་དེ་ལ་ཞེ་ཐག་པ་ནས་འབད་པའི་ཕྱིར།
དལ་འབྱོར་རྙེད་དཀའ། མི་རྟག །ལས་རྒྱུ་འབྲས། འཁོར་བའི་ཉེས་དམིགས་རྣམས་
བསྒོམས་པ་ལགས། དེ་རྣམས་མ་སྒོམས་ན་ཁ་ཆོས་ཟ་ཆོས་རང་མགོ་རང་གཡོགས་ཞིག་
མིན་པ་མི་ཡོང་བར་གསུངས། ཞེ་ཐག་པ་ནས་འབད་ཀྱང་ཚོགས་མ་བསགས་སྒྲིབ་པ་མ་
སྦྱང་ན་རྒྱུད་ལ་སྐྱེ་དཀའ་བས་ཚོགས་བསགས་སྒྲིབ་སྦྱང་ལ་འབད་དགོས། དེ་ལ་འབད་
ལུགས་མང་ཡང་། བླ་མ་དཀོན་མཆོག་ལ་སྐྱབས་འགྲོ་གསོལ་འདེབས། གཞན་དགེ་སྒྲུབ་
སྡིག་སྤངས་ལག་ཏུ་ལོན་ཚད་དང༌། ཐ་ནའང་། མཎྜལ་དང༌། བཤགས་པ་དང་། ཡན་ལག་
བདུན་པ་ཕྱག་མཆོད་སོགས་ཅི་ནུས་ལ་འབད་པ་བྱེད་དགོས་པ་ཡིན་འདུག །
དེ་ལྟར་འབད་ན་སྤང་དགོས་གསུངས་པ་རྣམས་སྤང་ཐུབ། བླང་དགོས་གསུངས་པ་
རྣམས་བྱེད་ཐུབ། སྤང་བླང་ཇི་ལྟར་གསུངས་པ་རྣམས་སླ་རུ་སླ་རུ་འགྲོ། ཉོན་མོངས་དང་
བདག་འཛིན་ཆུང་དུ་འགྲོ་ན་ལས་དང་པོ་པའི་གྲུབ་རྟགས་ཀྱང་དེས་ཆོག །དངོས་གྲུབ་ཟེར་
བའང་དེས་ཆོག་གསུངས། ལམ་སྣ་ཟིན་པའང་དེ་ཡིན་འདུག །འོ་དེ་ལྟར་གནད་འགགས་
ཤེས་པར་བྱས་ནས། རྒྱལ་སྲས་ལག་ལེན་ལ་འབད་ན། སྤྱིར་འདི་ལ་གོ་རིམ་མི་འདྲ་བ་
འགའ་རེ་སྣང་། གཞང་ལ་གང་ཡོད་ལྟར་བྱས་ཀྱང་ཆོག །ཡང་དལ་འབྱོར་དང༌། ཡུལ་ངན་
སོགས་ཤཱ་ཀ་གོང་འོག་བརྗེས། ཐར་པའི་གོ་འཕང་མཆོག །དོན་དུ་གཉེར་བ་རྒྱལ་སྲས་

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
སོགས། འདི་མཚམས་སུ་ཉོན་མོངས་ཟེར་བ་དེ་ཡར་བླང་། དེ་ནས་ཐོག་མེད་དུས་ནས་
སོགས། བྱས་ནའང་ཆོག་རྒྱུ་ཡིན་འདུག །
དེ་ལྟར་ན། དང་པོ་ཆོས་སྙིང་ནས་སྒྲུབ་པའི་སྡོད་གནས་ལ་སྤངས་བླང་གཉིས་ལས།
སྤང་བྱ་ནི། གཉེན་གྱི་ཕྱོགས་ལ་སོགས་གསུངས། བླང་བྱ་ནི། ཡུལ་ངན་སྤངས་པས་སོགས་
གསུངས། དེ་ནས་གྲོགས་ལ་སྤངས་བླང་གཉིས་ལས། སྤང་བྱ་ནི། གང་དང་འགྲོགས་ན་
སོགས་གསུངས། བླང་བྱ་ནི། གང་ཞིག་བརྟེན་ན་སོགས་གསུངས། དེ་ནས་ཆོས་ཉམས་སུ་
ལེན་པ་ལ། དང་པོ་ངན་སོང་གི་སྐྱེ་སྒོ་གཅོད་པའི། དལ་འབྱོར་སོགས་དང་། ཡུན་རིང་
སོགས་དང་། རང་ཡང་སོགས་དང༌། ཤིན་ཏུ་སོགས་གསུངས། དེ་ནས་གཉིས་པ་འཁོར་བ་
ལས་ཐར་བའི་ཕྱིར། སྲིད་གསུམ་སོགས་དང༌། ཉོན་མོངས་སོགས་གསུངས། དེ་ནས་
གསུམ་པ་ཐམས་ཅད་མཁྱེན་པ་སངས་རྒྱས་ཐོབ་པའི་ཕྱིར། ཐོག་མེད་སོགས། དེ་ཕྱིན་ཆད་
ལ་སྦྱོང་བ་ཡིན་འདུག་ལགས། དེ་ཡང༌། གཉེན་གྱི་ཕྱོགས་ལ་སོགས་ནི། གཉེན་ཚན་
སོགས་ལ་ཆགས་ཞེན་དང་། དེ་ལ་མི་དགའ་བའི་ཕྱོགས་ལ་ཞེ་སྡང་ཚིག་ངན་སོགས་ཆགས་
སྡང་གིས་ལས་ངན་མང་པོ་ཤུགས་ལ་གསོག་ལས། ཆོས་ནས་དེ་ལྟར་མི་རུང་གསུངས་པའི་
བླང་དོར་ཀྱང་བརྗེད་ནས་དུག་གསུམ་གྱི་དབང་དུ་འགྲོ་བས། ཕ་ཡུལ་གཙོ་བོར་གྱུར་པའི་
ཆགས་སྡང་སྐྱེ་བའི་ཡུལ་དུ་སྡོད་མི་རུང་བར་གསུངས། འོ་ན་གང་དུ་སྡོད་སྙམ་ན། ཡུལ་
ངན་སོགས་གསུངས་ཏེ། རི་ཁྲོད་དབེན་པ་གཞན་སུ་དང་མི་ཕྲད་ཅིང་མི་སྨྲ་བའི་གནས་སུ་
སྡོད་དགོས་པར་གསུངས། དེ་ནས་སྡིག་གྲོགས་སྤངས་པ་ནི་ཤིན་ཏུ་གལ་ཆེ་བར་གསུངས་
པ༑ གང་དང་སོགས་ཏེ། འདོད་ཆགས་ཞེ་སྡང་གཏི་མུག་སྐྱེ་བའི་གྲོགས་དང་། དོན་མེད་
པར་ངག་འཁྱལ་བཟའ་བཏུང་ལག་ལས་སོགས་ཀྱིས་ཐོས་བསམ་སྒོམ་པའི་བར་ཆད་བྱེད་
པའི་གྲོགས་དང༌། ཆོས་ཀྱི་རྩ་བ་བྱང་སེམས་ཉམས་པའི་རྒྱུ་བྱེད་པའི་གྲོགས་ངན་སོགས་
སྡིག་གྲོགས་ཐམས་ཅད་སྤངས་དགོས།
342

ལས་དང་པོ་པར་ཉེ་བར་མཁོ་བའི་སྤང་བླང་གསལ་བྱེད་སློབ་དཔོན་རྟག་ཐུབ།
མདོར་ན་རང་གི་དགེ་སྦྱོར་ལ་བར་ཆད་བྱེད་པ་རང་སེམས་ལ་ཆགས་སྡང་སྐྱེ་བ་སོགས་
གང་ལྟར་ཡོད་ཀྱང་ཐམས་ཅད་སྡིག་གྲོགས་ཡིན་པས་སྤངས་དགོས་གསུངས། དེས་ན་
མཐུན་གྱི་གྲོགས་བཟང་པོ་ནི་བླ་མ་གཙོ་བོར་གྱུར་པའི་མཆེད་གྲོགས་ཆོས་ཞེ་ཐག་པ་ནས་
བྱེད་མཁན། ཚེ་འདི་བློས་ཐོང་ཞིང་དགེ་སྦྱོར་ལ་བརྩོན་པ། སེམས་རྒྱུད་བཟང་ཞིང་དད་པ་
དང་སྙིང་རྗེ་ཆེ་བ། སྡིག་པ་ལ་འཛེམས་ཆ་ཤིན་ཏུ་ཆེ་བས་ལས་རྒྱུ་འབྲས་ཞིབ་པར་བརྩི་བ་
དེ་འདྲ་ལ་འགྲོགས་ན་རང་ཡང་དེ་འདྲར་འགྱུར་བས། དེ་འདྲ་ལ་འགྲོགས་དགོས་པར་
གསུངས་ཕྱིར། གང་ཞིག་སོགས་གསུངས་པ་ལགས། འོན་ཀྱང་འདོད་ཁམས་འདི་འདོད་
ཆགས་དབང་ཆེ་བའི་ཕྱིར། ཉེ་དུ་མ་ཡིན་པའི་བན་བཙུན་རྣམས་ནི་ཕན་ཚུན་གཉིས་ཀ་ལ་
སྡིག་གྲོགས་ཡིན་པར་གསུངས། གཞན་རྣམས་ལྟ་ཅི་སྨོས། བླ་མའང་བག་ཡོད་དྲན་ཤེས་
ཀྱིས་བསྟེན་གང་མཁས་མ་བྱས་ན། བླ་མ་རང་ཞིག་ཡིན་ན་བྱམས་པའི་ཏིང་འཛིན་གྱིས་ཕོ་
ཐམས་ཅད་ལ་ཕ་དང་མིང་པོའི་འདུ་ཤེས། མོ་ཐམས་ཅད་ལ་མ་དང་སྲིང་མོའི་འདུ་ཤེས་བཅོས་
མིན་རྒྱུད་ལ་སྐྱེས་པ་རྣམས་ནི་ཉེས་སྐྱོན་གྱི་དྲི་མ་འབྱུང་མི་སྲིད་ཀྱང་། དེ་འདྲ་ནི། སྤྱི་
སྙིགས་དུས། དགོས་བྱང་ཐང་འདིར་དཀོན། གཞན་བདག་དང་བདག་འདྲ་བླ་མའི་མིང་
བཏགས་པ་རྣམས་ནི། ཕན་ཚུན་གཉིས་ཀ་ནས་བག་ཡོད་དྲན་ཤེས་བྱེད་རྒྱུ་མ་བྱུང་ན། བླ་
མས་སློབ་མ་ཡར་འདྲེན་རྒྱུ་ཕར་ཞོག །སློབ་མས་བླ་མ་མར་འདྲེན་པ་ལ་འབད་མེད་ཤུགས་
འབྱུང་ལ་དཀའ་ལས་ཅི་ཡང་མེད་པ་ཡིན་འདུག །སྔོན་སྨན་སྡོང་དུ་མི་སྙན་པའི་སྐད་ཆེན་
པོ་ལྷག་པ་ཐམས་ཅད། ཕན་ཚུན་གཉིས་ཀས་བག་མེད་བྱས་པས་ལན་པ་ལགས།
H
དེ་ལྟར་བག་མེད་བྱས་ན་ཆེས་ཏེ་སྡོམ་པ་ཤོར་ནས། དམྱལ་བའི་གཏིང་རྡོ་བྱས། ཆུང་
སྟེ་མིག་ལྟོས་ངན་པས་གཞན་གྱིས་བསྐུར་པ་བཏབ། དེའི་སྡིག་པའི་སྐྱེན་ཀྱང་རང་ལ་ཐུག་
པས་རང་གཞན་ཐམས་ཅད་ཕུང་བ་ཞིག་ཡོང་བ་ཡིན་འདུག །ཆོས་ཞུ་བ་སོགས་དྲི་དགོས་
ཟེར་དགོས་ཐམས་ཅད་མང་པོའི་ཤེས་ས་གོ་ས་ལ་བྱས་ན་ལེགས། གཞན་ཚོ་དོགས་པ་སྐྱེས་
343

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
ནས་བསྐུར་འདེབས་སོགས་སྡིག་མི་གསོག་ཅིང་མཐའ་གཙང་བ་ཡིན། དེས་ན་ཕན་ཚུན་གྱི་
བག་ཡོད་དྲན་ཤེས་མི་བརྗེད་པ་སྙིང་ཐག་པ་ནས་བདག་གིས་གསོལ་བ་ལགས་པས་
དགོངས་འཇགས། ཤི་བ་བྱུང་ཡང་ཧ་ལས་རྒྱུ་མེད། དེ་བས་དམ་སྡོམ་ཉམས་ན་འབུམ་
འགྱུར་ཡོད་པར་གསུངས། དེར་མ་ཟད་ཉེ་དུ་ཡང་ཕལ་ཆེར་སྡིག་གྲོགས་འོང་ཉན་ཆེ། དགྲ་
ལ་སྡང་བ་མེད། གཉེན་ལ་ཞེན་པ་མེད། དགྲ་གཉེན་མགོ་སྙོམས་ན་མ་གཏོགས། རྗེ་བཙུན་
མི་ལ་རིན་པོ་ཆེས། གཉེན་ཉེ་དུའི་གདུང་སེམས་བདུད་ཀྱི་མཁར། །བརྩིག་ན་མེ་འོབ་ཀྱི་
ནང་དུ་ཚུད། །སོགས་དང༌། གཞན་ཡང༌། ཆོས་ཀྱི་དགྲ་ལ་གཉེན་ལས་ཆེ་བ་མེད། །ཅེས་
དང་། འཁོར་བ་འདྲ་བའི་བཙོན་ར་མེད། །ཉེ་དུ་འདྲ་བའི་བཙོན་སྲུང་མེད། །ཅེས་སོགས་
མང་དུ་གསུངས་པས། ཕྲལ་དང་ཕུགས་སུ་རང་གི་དགེ་སྦྱོར་དང་དམ་སྡོམ་ལ་མི་གནོད་ན་
གཉེན་རྩིས་སོགས་ཆགས་ཞེན་མེད་པར་ཆོས་ཀྱི་ཕན་ཕྲན་བུ་བཏགས་ཐུབ་ན་མ་གཏོགས་
ཆགས་ཞེན་སོགས་རང་ལ་གནོད་ཉེན་འདུག་ན་ཕ་མའི་ཁ་ལ་ཡང་ཉན་མི་རུང་ན། གཞན་
ལ་ལྟ་ཅི་སྨོས། སྤྱིར་ཕ་མ་དང་ཉེ་དུའི་ཁ་ལ་ཉན་ན་སྔ་ཕྱི་མིན་པ་ཕུང་ཉེན་ཤིན་ཏུ་ཆེ་བས།
ཆོས་བྱེད་པའི་རང་དབང་གཞན་ལ་མི་བསྐུར་བར་ཕ་ར
ཝ་མ་སེམས་ཅན་ཐམས་ཅད་ལ་དྲིན་
ལན་ཆོས་ཀྱིས་ལོན་པའི་བསམ་པ་བཟང་པོ་དང་སྨོན་ལམ་འདེབས་པ་གནད་ཆེ། བན་རྩ་
སོགས་ལ་ཧྲིབ་ཙམ་མི་འགྲོ་ཀ་མེད་བྱུང་ནའང་འདུལ་བ་ནས་གསུངས་ལྟར་བཙོན་རའི་འདུ་
དེ་མིན་གཉེན་ཕྲད་ལ་འགྲོ་བ་ལྟར་དགའ་བཞིན་སོང་ན་རྗེས་སུ་ཆོས་ལམ་དུ་མི་འགྲོ་
ཤེས་དང་མ་བྲལ་བར་བྱ་དགོས།
བའི་བར་ཆད་འོང་བ་ཡིན་འདུག་པས་བག་ཡོད་བྱ། ལྷག་པར་གཉེན་ཚན་ཡིན་ཟེར་བ་
རྣམས་ཀྱང་གྲོང་པ་འདི་དང་འདི་ནས་བརྒྱུད་དེ་ཉེ་བ་ཡིན་ཟེར་བ་འཇིག་རྟེན་ན་ཡོངས་སུ་
གྲགས་པ་ཡིན་ན་མ་གཏོགས། གང་དང་གང་ནས་ཡིན་ཆ་རྒྱུས་མེད་པར་རུས་པའི་མིང་
ཙམ་ལ་བརྟེན་ནས་ཉེ་བ་ཡིན་ཟེར་བ་ལ་ཡིད་བརྟན་མི་རུང་སྟེ། དེ་འདྲ་ལ་དང་པོ་གཉེན་ངོ་
344

ལས་དང་པོ་པར་ཉེ་བར་མཁོ་བའི་སྤང་བྱུང་གསལ་བྱེད་སློབ་དཔོན་རྟག་ཐུབ།
སྤྲད་རྗེས་ནས་སྔོ་ལོ་ཕྱར་བའི་ལོ་རྒྱུས་སྐྱ་སེར་མང་པོ་ཡོད། རང་ཉིད་ཐར་མེད་དམྱལ་བའི་
གཏིང་རྡོ་བྱེད་པའང་ཁྱད་དུ་བསད་ནས་སྡོམ་པ་གཏོང་ན། གར་ཉེ་འདིར་ཉེ་མེད་པ་ལ་རྩི་
དོགས་མེད་ཟེར་བ་ད་ལྟ་བྱང་ཐང་འདིར་འགའ་རེའི་ཟེར་སྐད་ཐོས་པ་དེ་བདེན་བསམ། དེ་
རྩིས་བག་ཡོད་བྱ་བ་གནས་ཆེ། མདོར་ན་རང་གི་སྡོམ་པ་དང་ཆོས་སེམས་ལ་གནོད་ཅིང་
རང་འདོད་དང་རྫུན་ཁྲམ་དང་འཇིག་རྟེན་ཆོས་བརྒྱད་སོགས་ཚེ་འདིའི་ཞེན་འཁྲིས་སློབ་
པར་འདུག་ན་ཕ་མ་དང༌། བླ་མ་ཡིན་ཡང་དེའི་ཁ་ལ་མི་ཉན་ཅིང་། བསྐུར་བ་ཡང་མི་འདེབས་
གཏང་སྙོམས་སུ་བྱས་ཏེ། ཚེ་འདི་བློས་ཐོང་བའི་མཆེད་གྲོགས་རྙེད་ན་དེ་ལ་འགྲོགས་
དགོས་པར་གསུངས།
དེ་ནས་ཉམས་ལེན་དངོས་ལ། དལ་འབྱོར་རྙེད་དཀའ། མི་རྟག་པ། སྐྱབས་འགྲོ།
ལས་འབྲས་སོགས། གཞུང་ཚིག་གི་དོན་ནི་ཤེས་སླ། གོ་དོན་རྒྱས་པར་ཀུན་བཟང་ཞལ་
ལུང་དང༌། ལམ་རིམ་སྔོན་འགྲོ་སོགས་ལས་ཤེས་པར་བྱ། །ཐོག་མེད་དུས་ནས་བདག་ལ་
བརྩེ་བ་ཅན། །མ་རྣམས་སྡུག་ན་རང་སྡེས་ཅི་ཞིག་བྱ། །དེ་ཕྱིར་མཐའ་ཡས་སེམས་ཅན་
བསྒྲལ་བྱའི་ཕྱིར། །བྱང་ཆུབ་སེམས་བསྐྱེད་རྒྱལ་སྲས་ལག་ལེན་ཡིན། །གསུངས་པའི་
སྐབས་སུ་སྙིང་རྗེ་སྒོམ་ཐབས་དེ་ཉིད་རིང་ཙམ་སྒོམ་རྒྱུ་བྱུང་ན་ལེགས། གཞན་ཡང་། དང་
པོ་སྐྱབས་སེམས། གསོལ་འདེབས། མཇུག་ཏུ་བསྔོ་སྨོན་སོགས་ཀྱང་སྙིང་རྗེ་བསྒོམ་ཐབས་
ལྟར་བྱ་ཞིང་། དངོས་གཞི་གང་སྒོམ་དེ་ཉིད་ཞེ་ཐག་པ་ནས། བདག་གིས་དེ་ལྟར་བྱའོ། །དེ་
ལྟར་བྱེད་ནུས་པར་ཤོག་ཅིག །དེ་ལྟར་འགྱུར་བར་བླ་མ་དཀོན་མཆོག་མཁྱེན་ཅིག །ཅེས་
དེ་ཉིད་
ཐམས་ཅད་ལ་དེ་ལྟར་སྙིང་ཐག་པ་ནས་བསམས་ལ་བག་ཆགས་འཇོག་པ་ཡིན།
རང་རྒྱུད་ལ་སྐྱེ་བའི་ཐབས་ལ་ཚོགས་བསགས་སྒྲིབ་སྦྱང༌། སྐྱབས་འགྲོ་གསོལ་འདེབས།
ཕྱག་མཆོད་སོགས་ལ་འབད་ན། འདུས་བྱས་བསོད་ནམས་མི་སྡོད་པ་ཡིན་པས། ལོ་བརྒྱ་
ལ་མི་སྐྱེ་བསམ་པ་རྣམས་ཀྱང་སྐབས་ཤིག་ལ་སྐྱེས་འོང་ཞེས་བླ་མ་གོང་མ་རྣམས་ཀྱིས་
31:5

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གསུངས་ས། །
དེས་ན་སྙིང་ཐག་པ་ནས་ཆོས་བྱེད་པའི་ཕོ་མོ་སྐལ་ལྡན་ཡོད་ན། དང་པོ་འདིའམ་
ལམ་རིམ་ལྟ་བུ་ལ་ཞེ་ཐག་པ་ནས་ལོ་གཅིག་ལས་མི་ཉུང་བར་འབད་ཚེ་འདིའི་འཇིག་རྟེན་
ཆོས་བརྒྱད་བློས་བཏང་སྟེ་དམ་སྡོམ་སྲོག་ལྟར་བསྲུང་། དེ་ནས་ཡི་དམ་གྱི་བསྙེན་སྒྲུབ་ལོ་
གཅིག །བླ་མའི་རྣལ་འབྱོར་ལོ་གཅིག །ཕྱག་རྫོགས་གང་རུང་ལོ་གཅིག །བསྔོ་བ་སྨོན་
ལམ་ལོ་གཅིག་རྣམས་ཞེ་ཐག་པས་འབད། དེ་ནས་ཅུང་ཟད་རྒྱུད་ལ་སྐྱེས་ནས་དེ་རྣམས་ཟླ་
བ་རེ་རེ། དེ་ནས་ཞག་རེ་རེ། དེ་ནས་ཐུན་རེ་རེ། དེ་ནས་ཐུན་རེ་ལའང་དེ་རྣམས་ཆ་ཚང་རེ་
བསྒོམ་སྟེ་ནམ་ཤི་མཐར་ཕྱིན་པར་བྱེད་བསམ་པའི་གོ་ཆའི་བརྩོན་འགྲུས་བརྩམ་ནས། དལ་
འབྱོར་རྙེད་དཀའ་དང༌། མི་རྟག་འཆི་བ་གཉིས་ཀྱིས་རྒྱུད་བཏུལ་ནས། དོན་མེད་དུ་ཞག་
གཅིག་ཀྱང་བཏང་མི་བྲ་བར་འབུང་ནུས་ན། མྱུར་དུ་ཤི་བ་སླེབ་ནས་དེ་ལྟར་བྱེད་ལོང་མ་
བྱུང་ཀྱང་དེ་རྣམས་ཀྱི་ཕན་ཡོན་ལམ་ཙམ་ཐོབ་སྟེ་འོང་། གལ་སྲིད་རྒྱང་ཙམ་ཁམས་བཟང་
ཚེ་ངེས་པར་དེ་ལྟར་བྱེད་ཐུབ་པའང་སྲིད། དོན་རྩ་ཚེ་འདི་བློས་ཐོང་ནས་དེ་ལྟ་བུའི་བློ་ཞིག་
སྐྱེས་ན་དགེ་སློང་དགེ་མ་སུ་ཡིན་ཀྱང་མི་ཚེ་དོན་ལྡན་དུ་བྱས། སངས་རྒྱས་སྦྱར་ཕུགས་སུ་
ཚུད། ཡོན་བདག་ཕོ་མོ་རྣམས་ཀྱི་ཚོགས་བསགས་ཀྱི་ཞིང་དུ་འགྱུར་ཞིང་རང་དྲིན་རང་ལ་ཆེ་
བ་ལགས།
དེ་ལྟར་མིན་པར། སྐྲ་བཅད། ལུས་བསྒྱུར་ནས་གསོག་རྒྱུ་ནོར་དང་སྡིག་པ། ལབ་རྒྱུ་
བདག་བསྟོད་གཞན་སྨོད། བསམ་རྒྱུ་འདོད་ཆགས་ཞེ་སྡང་། འགྲོགས་རྒྱུ་སྡིག་པའི་གྲོགས་
པོ༑ ལག་ལེན་རང་འདོད་ཁོ་ན་ལ་བྱས་ནས། དམ་སྡོམ་ཕལ་ཆེར་མ་ཚོར་བར་བརླག་ཚར་
ནའང༌། ཆོས་པ་ཡིན་ཁུལ་བྱས་ན། བསྟན་པ་དང་བླ་མའི་ཞབས་འདྲེན། རྒྱལ་ཁམས་ཀྱི་
བསྐུར་བ་འདེབས་པའི་སྡིག་པའི་ས་བོན། དལ་འབྱོར་སྟོང་ལོག །དམྱལ་བ་སྒྲུབ་པའི་ཚོང་
པ༑ རང་གིས་རང་བསླུས། རང་མགོ་རང་གིས་བརྡུང་བ་ཡིན་འདུག་པས་བག་ཡོད་གལ་ཆེ།
346

ལས་དང་པོ་པར་ཉེ་བར་མཁོ་བའི་སྤང་བླང་གསལ་བྱེད་སློབ་དཔོན་རྟག་ཐུབ།
ད་ལྟར་བཟང་ངན་གཉིས་པོ་གང་བྱེད་ད་ལྟར་རང་རེ་རྣམས་ཀྱི་ལག་ཏུ་ཡོད་འདུག་པས་
ཁོག་ལ་དོན་སྙིང་ཡོད་མེད། ཤེས་པ་ཆེ་ཆུང་། བསམ་ཡོད་བསམ་མེད། དད་པ་ཆེ་ཆུང་།
རང་འགོ་ཡོད་མེད། ཆོས་ཅན་སྡིག་ཅན། སྤྱང་པོ་གླེན་པ། མི་ལུས་དང་མི་ལུས་འདྲ་བའི་
དུད་འགྲོ་སོགས་ཀྱི་ཁྱད་པར་ད་རེས་མི་ཚེ་འདི་ལ་དབྱེན་ཕྱེད་པར་འགྱུར་བས་རང་འདོད་
ཉོན་མོངས་ཀྱི་མར་མེ་ལ། ཅོལ་ཆུང་རང་སེམས་ཀྱི་རྒན་མོ་མེ་ལྕེབ་མི་འཆོང་བ་བླ་མ་
དཀོན་མཆོག་མཁྱེན་ཅིག །བདག་དང་བདག་འདྲའི་ཆོས་བྱེད་བན་བཙུན་རྣམས། །སེར་
གོས་གྱོན་ནས་བསྟན་མ་མི་བཤིག་ཅིང་། །བག་མེད་སྤྱོད་པས་རང་གཞན་མི་བརླག་པར། །
ཆོས་དང་སེམས་སུ་འདྲེས་པར་བྱིན་གྱིས་རློབས། །
ཅེས་པ་ལས་དང་པོ་པ་ལ་ཉེ་བར་མཁོ་བའི་སྤང་བླང་གསལ་བྱེད་སློབ་དཔོན་རྟག་ཐུབ་ཅེས་བྱ་བ་རང་དང་རང་
འདྲའི་མཆེད་གྲོགས་རྣམས་ཀྱི་དགེ་སྦྱོར་གསལ་འདེབས་སུ་ཆུ་ཀླུང་ཆེན་པོ་རྟག་འབབ་ཀྱི་གཡོན་རོལ་ཆུ་བྱ་སྐད་སྙན་སྒྲོགས་
ཤིང་རི་དྭགས་བག་ཡང་དུ་རྒྱུ་བའི་དབེན་གནས་སུ་མ་ཎི་བ་ངེས་དོན་པས་བབ་ཅོལ་དུ་བྲིས་པ་དོན་དང་ལྡན་པར་གྱུར་ཅིག །
347

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།